REGOLAMENT TAL-KUMMISSJONI (KE) Nru 2083/2004
tas-6 ta' Diċembru 2004
jemenda r-Regolamenti (KE) nri 1432/94 u 1458/2003 li jistabbilixxi regoli dettaljati għall-applikazzjoni tas-sistema ta’ liċenzji tal-importazzjoni fis-settur tal-laħam tal-majjal
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2759/75 tad-29 Ottubru 1975 dwar l-organizzazzjoni komuni tas-suq tal-laħam tal-majjal (1), u b'mod partikolari l-Artikolu 8(2) u l-Artikolu 11(1) tiegħu,
Wara li kkunsidrat ir-Regolament tal-Kunsill (KE) Nru 1095/96 tat-18 ta' Ġunju 1996 dwar l-implimentazzjoni tal-konċessjonijiet stipulati fl-iskeda CXL imħejjija wara l-konklużjonijiet tan-negozjati GATT XXIV.6 (2), u partikolarment l-Artikolu 1 tiegħu,
Billi:
(1)
Għas-simplifikazzjoni tal-ġestjoni tal-kwoti ta’ importazzjoni u biex dawn ikunu jistgħu jiġu pproċessati elettronikament, ir-Regolament tal-Kummissjoni (KE) Nru 1432/94 tat-22 ta' Ġunju 1994 li jistabbilixxi regoli dettaljati għall-applikazzjoni tal-arranġamenti tal-importazzjoni fis-settur tal-laħam tal-majjal li hemm provediment dwarhom fir-Regolament tal-Kunsill (KE) Nru 774/94 li jiftaħ u jipprovdi għall-amministrazzjoni ta' ċerti tariffi ta' kwoti tal-Komunità għal-laħam tal-majjal u ċerti prodotti agrikoli oħra (3) u r-Regolament tal-Kummissjoni (KE) Nru 1458/2003 tat-18 ta’ Awwissu 2003 li jiftaħ u jipprovdi għall-amministrazzjoni ta' kwota ta' tariffa fis-settur tal-laħam tal-majjal (4), għandhom jipprevedu referenza li tikkonsisti f'numru serjali għal kull kwota.
(2)
Ir-Regolamenti (KE) Nru 1432/94 u (KE) Nru 1458/2003 għandhom għalhekk jiġu emendati.
(3)
Il-miżuri pprovduti f'dan ir-Regolament jikkonformaw mal-opinjoni tal-Kumitat għall-Ġestjoni tal-Laħam tal-Majjal,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1432/94 għandu jiġi emendat kif ġej:
1.
L-ewwel sentenza tal-Artikolu 3(b) tinbidel b'dan li ġej:
“b)
L-applikazzjonijiet għall-liċenzji għandhom jinkludu n-numru serjali, u jistgħu jirrelataw għall-prodotti koperti miż-żewġ kodiċi NM differenti u li joriġinaw f'pajjiż wieħed biss.”
2.
L-Annessi jinbidlu bit-test tal-Anness I ta’ dan ir-Regolament.
Artikolu 2
L-Annessi I sa IV tar-Regolament (KE) Nru 1458/2003 huma mibdula bit-test tal-Anness II ta’ dan ir-Regolament.
Artikolu 3
Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 6 ta' Diċembru 2004.